ตระเวนชิมแหนมเนืองมาเยอะมาก นี่ถือเป็นอีกร้านที่ตั้งใจจะมาทาน นานแล้ว ช่วงเย็นเลยไม่พลาดแวะ จอดรถได้หน้าร้านเลยสะดวกดีค่ะ ไปถึง 5โมงกว่า ยังไม่มีลูกค้า พนักงานบริการดีค่ะ อาหารได้ไว สะอาดดีน่าประทับใจ

เมนูหลากหลายค่ะทั้งอาหารเวียดนาม มีสเต็ก สปาเก็ตตี้ ต่างๆอีกหลายเมนูเลยค่ะ

เมนูที่ไม่พลาดจะสั่งมาลอง ที่ทุกรีวิวต่างบอกว่าเด็ด คือ แหนมเนือง ขอแยกย่อยนิดนึงเพราะมีดีมีไม่ประทับใจบางอย่างค่ะ
- เสิร์ฟมา กลิ่นหมูยอแหนมเนืองหอมมาเลยค่ะ หมูยอจัดว่าดีอร่อยค่ะ  เป็นสิ่งที่โดดเด่นสุดในจานนี้ 

- ตัวน้ำจิ้มเข้มข้นอยู่ค่ะ แต่ก็ไม่ได้รู้สึกว่าอร่อยเป็นพิเศษ แผ่นแป้ง ไม่ค่อยโอ ถ้าเผลอแช่นาน เละ!ค่ะ

- เครื่องเคียงแหนมเนือง ไม่สดเท่าที่ควร 
เครื่องเคียงที่นี่เป็นตะลิงปลิง แตงกวา กล้วยดิบ พริก กระเทียม สภาพกล้วยดิบไม่ค่อยน่ากินนักค่ะ เหี่ยวๆเหมือนหั่นไว้นาน ตะลิงปลิงกับแตงกว่า ก็ดูไม่สดนัก

- ผักสด เขาโฆษณาว่าปลอดสารพิษ ผักสดมั้ย สดค่ะ แต่ผักสลัดใบแก่ไปนะคะ  มันเลยขม บางร้านเขาจะคัดผักสลัดที่ไม่แก่มากนัก ใบแก่ขนาดนี้เอาไปตกแต่งรองจานจะเหมาะกว่าค่ะ

จานนี้ ให้ 3.5 / 5 ดีเด็ดที่หมูยอ
(** น้ำจิ้ม, ผัก, เครื่องเคียง, แผ่นแป้ง สั่งเพิ่มคิดเงินค่ะ ไม่ได้เติมฟรี)

แหนมเนืองโอเค แต่ที่เด็ด ยำหมูยอซอสมะเฟืองค่ะ
จานนี้จริงๆตั้งใจจะสั่งยำหมูยอธรรมดาค่ะ แต่พนักงานแนะนำว่า จานนี้มั้ยพอลองสั่งมา 
รสชาติดีมากค่ะ แซบจัดจ้านเปรี้ยวซอสมะเฟือง น้ำยำข้นๆแบบใส่น้ำพริกเผา หมูยอก็แน่นอร่อยประทับใจชอบมากกว่าแหนมเนืองอีกค่ะ 

- ต้มยำกุ้งน้ำข้น อันนี้ก็รสชาติดีค่ะ อร่อยไม่ผิดหวัง ถึงเครื่องต้มยำ แต่ถ้วยตักแบ่งเล็กเกิน ตักลำบากเหลือเกิน 

-ก๋วยจั๊บญวน รสชาติโอเคกลางๆค่ะ

- พันหอม อันนี้ผิดหวังค่ะ คือ พันหอมของที่นี่จะพันผักสลัดมาด้วย ซึ่งผักสลัดที่นี่มันใบใหญ่แก่ ออกขม พอจับมาพันหอม มันเลยได้พันหอมคำโคตรโต ที่ทานในคำเดียวไม่ได้ คำใหญ่เกินไป รสชาติผักสลัดที่ขม เลยกลบรสอื่นซะหมด น่าเสียดาย จานนี้ไม่แนะนำค่ะ

โดยรวมบริการเด่น อาหารอร่อยใช้ได้ ห้องแอร์เย็น ร้านสะอาดนั่งสบาย อาหารราคาสูงใช้ได้เลยค่ะ ส่วนตัวทานแล้วไม่รู้สึกอยากกลับมาทานซ้ำค่ะ อาจเพราะแหนมเนืองของที่นี่ไม่ถูกปาก